Rikunarita-ORG/Wikinium huggingface dataset:
# Ling Cao

| Ling Cao
 |
| --- |
| Tradicionalni kineski
 |  凌操  |
| Pojednostavljeni kineski
 |  凌操  |
|

| Transliteracije
 |
| --- |

 |

*Ovo je kinesko ime; porodično ime je* Ling*.*
**Ling Cao** (? -203), stilsko ime **Gongjue** (公訣) bio je kineski vojskovođa iz doba kraja dinastije Han, poznat po tome što je služio gospodara rata Sun Cea. Istakao se u Sun Ceovom osvajanju oblasti Wu i porazio Shanyue vojsku na čelu sa Yan Baihuom. Godine 203. je poginuo u bitci kod Xiakoua, kada ga je strijelom ubio Gan Ning, pirat u službi gospodara rata Huang Zua. U bitci je sudjelovao i njegov 14-godišnji sin Ling Tong, koji je uspio izbaviti očevo tijelo, a kasnije postao jedan od najistaknutijih vojskovođa Sun Ceovog brata i nasljednika Sun Quana.

## Povezano

* Popis ličnosti Tri kraljevstva

## Literatura

* Chen Shou (2002). *San Guo Zhi*. Yue Lu Shu She. ISBN 7-80665-198-5.
* Luo Guanzhong (1986). *San Guo Yan Yi*. Yue Lu Shu She. ISBN 7-80520-013-0.
* Lo Kuan-chung; tr. C.H. Brewitt-Taylor (2002). *Romance of the Three Kingdoms*. Tuttle Publishing. ISBN 0-8048-3467-9.
# Wu Can

| Wu Can
 |
| --- |
| Tradicionalni kineski
 |  吾粲  |
| Pojednostavljeni kineski
 |  吾粲  |
|

| Transliteracije
 |
| --- |

 |

*Ovo je kinesko ime; porodično ime je* Wu*.*
**Wu Can** (187–248), stilsko ime **Kongxiu** (孔休) bio je kineski službenik iz doba Tri kraljevstva, koji je služio državi Istočni Wu. Nakon smrti Sun Cea Wu je služio Sun Ceovog mlađeg brata i nasljednika Sun Quana. Kada su se Sun He i Sun Ba posvadili oko nasljeđivanja Sun Quanovog prijestolja, Wu je postao metom Sun Baove spletke te bačen u zatvor, gdje je i umro.

## Povezano

* Popis ličnosti Tri kraljevstva

## Reference
# Lü Dai

| Lü Dai
 |
| --- |
| Tradicionalni kineski
 |  呂岱  |
| Pojednostavljeni kineski
 |  吕岱  |
|

| Transliteracije
 |
| --- |

 |

*Ovo je kinesko ime; porodično ime je* Lü*.*
**Lü Dai** (161–256) je bio kineski vojskovođa u službi države Istočni Wu. Bio je dugogodišnji suradnik osnivača države Sun Quana, koji je na smrti njemu i Zhuge Keu povjerio upravlljanje kraljevstvom. Lü je to s uspjehom činio usprkos poodmakle životne dobi.

## Povezano

* Popis ličnosti Tri kraljevstva
# Ma Tie

*Ovo je kinesko ime; porodično ime je* Ma*.*
**Ma Tie** (? - 212) bio je kineski vojskovođa iz doba Tri kraljevstva, odnosno sin gospodara rata Ma Tenga. Služio je kao konjički oficir u vojsci Cao Caoa. Nakon što mu se stariji brat pobunio protiv Cao Caoa priključio se pobuni, ali je u njoj ubijen; Ma Teng i brat Ma Xiu su kasnije pogubljeni.

## Povezano

* Popis ličnosti Tri kraljevstva
# Liu Yan (gospodar rata)

**Liu Yan** (? - 194) je bio kineski plemić i velikodostojnik rodom iz dinastije Han, poznat kao guverner provincije Yizhou, a kasnije i gospodar rata čije je područje postalo osnovom buduće države Shu.

Liu Yan je pripadao lozi carske porodice koja vuče porijeklo od Liu Yua, jednog od sinova cara Jinga. Svoju je karijeru započeo u Chang'anu, odnosno dvoru cara Linga gdje je napredovao do mjesta ceremonijal-majstora. Zbog stalnih spletki na dvoru, život mu je došao u opasnost. Savjetnik Dong Fu mu je predložio da od cara isposluje mjesto guvernera zabačene i tada beznačajne provincije Yizhou. Nakon što je napustio dvor i došao u provinciju, Liu Yan se prvo sukobio sa pobunjenim Žutim turbanima, a zatim iskoristio kaos kako bi se odmetnuo od carske vlasti od provincije počeo stvarati vlastitu državu. U tu je svrhu svom potčinjenom Zhang Luu da preuzme vlast u Hanzhongu kako bi služio kao tampon-zona između Yizhoua i drugih gospodara rata.

Kada su godine 194. gospodari rata Li Jue i Guo Si preuzeli Chang'an nakon smrti omraženog kancelara Dong Zhuoa, Liu Yan se priključio koaliciji Han Suija i Ma Tenga, koja ih je odatle pokušala izbaciti. Pokušaj nije uspio, a tom prilikom je Li Jue zarobio, mučio i pogubio dvojicu Liuovih sinova - Liu Fana i Liu Dana. Treći sin Liu Zhang je uspio izmaći, ali je nedugo potom umro još jedan sin Liang Mao. Nedugo potom je njegova guvernerska palača izgorjela nakon udara groma i prisilila ga da se preseli u Chengdu. Tamo se, shrvan tugom, razbolio i umro. Naslijedio ga je Liu Zhang.

## Povzano

* Tri kraljevstva
* Ličnosti Tri kraljevstva
* *Zapisi Tri kraljevstva*
* *Romansa Tri kraljevstva*
# Ma Dai

| Ma Dai
 |
| --- |
| Tradicionalni kineski
 |  馬岱  |
| Pojednostavljeni kineski
 |  马岱  |
|

| Transliteracije
 |
| --- |

 |

*Ovo je kinesko ime; porodično ime je* Ma*.*
**Ma Dai** bio je kineski vojskovođa iz doba Tri kraljevstva. Karijeru je započeo u službi gospodara rata i svog strica Ma Tenga, potom njegovog sina Ma Chaoa, i na kraju Liu Beija, osnivača države Shu Han. O njegovom životu se zna relativno malo, osim da je sudjelovao u posljednjem Zhuge Liangovih pohoda na sjever godine 234. Tada ga je porazio Niu Jin, general države Cao Wei. Nakon toga je uhvatio i pogubio pobunjenog generala Wei Yana.

## Povezano

* Popis ličnosti Tri kraljevstva
* Popis likova u Dynasty Warriors

## Izvori

* Chen, Shou (c. 280). San Guo Zhi.
# Ma Yuan (dinastija Han)

Spomenik Ma Yuanu na Hainanu
*Za ostale upotrebe, v. Ma Yuan*.
**Ma Yuan** (kineski: 馬援; pinyin: *Mǎ Yuán*; vijetnamski: *Mã Viện*) (14. pne. – 49) bio je kineski general koji je služio Istočnoj dinastiji Han. Ma Teng i Ma Chao iz perioda Tri kraljevstva su bili njegovi potomci.

Pomogao je caru Guangwuu da ujedini carstvo te vodio pohode protiv Vijetnamaca, ugušivši pobunu Trưng Trắc (tradicionalni kineski: 徵側; Zheng Ce) i njene sestre Trưng Nhị (tradiocionalni kineski: 徵貳; Zheng Er)) te plemena Wulin (današnji istočni Guizhou i sjeverozapadni Hunan). Godine 49. se razbolio za vrijeme pohoda na današnji Hunan te umro. Prije toga je caru pomogao poraziti velmožu Wei Xiaoa (隗囂), koji je vladao područjem istočnog Gansua.
# Li Jue (dinastija Han)

| Li Jue
 |
| --- |
| Tradicionalni kineski
 |  李傕  |
| Pojednostavljeni kineski
 |  李傕  |
|

| Transliteracije
 |
| --- |

 |

*Ovo je kinesko ime; porodično ime je* Li*.*
**Li Jue** (? -198), stilsko ime **Zhiran** (稚然), bio je kineski vojskovođa i gospodar rata iz doba kraja dinastije Han. Bio je daleki potomak znamenitog vojskovođa Li Guanga. Karijeru je započeo u vojsci gospodara rata i kasnijeg carskog kancelara Dong Zhuoa, koji mu je poslije povjerio upravu nad provincijom Liang. Nakon Dong Zhuovog ubistva u Chang'anu 192. je organizirao koaliciju Dongovih lojalista koja je porazila Dongove ubice Lü Bua i Wang Juna, zauzela grad i u njemu zarobila mladog cara Xiana. Iako vojnički nadaren, Li Jue se pokazao politički nespretnim, te se brzo sukobio sa svojim potčinjenim te postao metom spletki koje će izazvati raskol između njega i Guo Sija. Zahvaljujući njima je car Xian uspio pobjeći iz Chang'ana i skloniti se prvo u Luoyang, a potom kod gospodara rata Cao Caoa. Sve je to oslabilo Li Jueov autoritet i dovelo do pobune Li Jueovog generala Duan Weija koji je u aprilu zauzeo Chang'an te ubio Li Juea i njegovu porodicu.

## Izvori

* Sima, Guang. *Zizhi Tongjian*
* Fan, Ye. *Knjiga Kasnijeg Hana*.
* Wang, Can.*Ljetopis heroja*.
* de Crespigny, Rafe (1984). Northern Frontier: the policies and strategy of the Later Han empire. Australian National University. ISBN 0-86784-410-8.
# Huangfu Song

| Huangfu Song
 |
| --- |
| Tradicionalni kineski
 |  皇甫嵩  |
| Pojednostavljeni kineski
 |  皇甫嵩  |
|

| Transliteracije
 |
| --- |

 |

*Ovo je kinesko ime; porodično ime je* Huangfu*.*
**Huangfu Song** (? - cca. 195) bio je kineski vojskovođa iz doba kraja dinastije Han. Kada je godine 184. izbio ustanak Žutih turbana, Hunagfu Song je bio jedan od trojice komandanata carske vojske. Tada se istakao kao najuspješniji od svih komandanata te mu se pripisuju zasluge za gušenje ustanka, kao i smirivanje Liangzhouskog ustanka. Huangfu Song je u kineskim historijskim tekstovima opisan kao izuzetno skroman čovjek, spreman vlastite zasluge pripisati kolegama kao što su Zhu Jun i Lu Zhi, odnosno braniti ih od lažnih optužbi. Godine 189. je ušao u službu Dong Zhuoa, koga je pratio u Chang'an te do kraja života ostao u službi tamošnjih gospodara rata.

## Povezano

* Popis ličnosti Tri kraljevstva

## Izvori
# Ye (Kina)

**Ye** (kineski: 鄴; pinyin: *Yè*) ili **Yecheng** (鄴城) bio je drevni kineski grad, smješten na području današnjeg okruga Linzhang u provinciji Hebei i okruga Anyang u provinciji Henan.

Ye je prvi put sagrađen u periodu Proljeća i Jeseni od strane Gospodara Huana od Qija. Za vrijeme perioda Zaraćenih država je pripadao državi Wei.

Ye je postao važno političko i ekonomsko središte Kine u doba Tri kraljevstva i Sjevernih dinastija. U doba kraja dinastije Han je služio kao sjedište gospodara rata Yuan Shaoa i Cao Caoa, a kasnije kao carska prijestolnica dinastija Istočni Wei i Sjeverni Qi. Nakon što je Yang Jian, general i budući osnivač dinastije Sui porazio svog suparnika Yuchi Jionga, kome je Ye bio glavno uporište, grad je 580 sravnjen sa zemljom. Posljednjih godina je postao mjestom intenzivnih arheoloških iskopavanja.
# Ma Xiu (Ma Tengov sin)

| Ma Xiu
 |
| --- |
| Tradicionalni kineski
 |  馬休  |
| Pojednostavljeni kineski
 |  马休  |
|

| Transliteracije
 |
| --- |

 |

*Ovo je kinesko ime; porodično ime je* Ma*.*
**Ma Xiu** (? -212) bio je Kina|kineski vojskovođa iz doba kraja dinastije Han, poznat kao jedan od sinova gospodara rata Ma Tenga. Zajedno sa ocem se priključio snagama Cao Caoa i imenovan komandantom bojnih kočija. Kada mu se stariji brat Ma Chao pobunio protiv Cao Caoa, pogubljen je zajedno sa ocem.

## Povezano

* Popis ličnosti Tri kraljevstva
# Car Ling od Hana

| Car Ling od Hana
 |
| --- |
| Rođenje i smrt: | 156–13. maj 189.
 |
| Ime porodice: | Liu (劉; liú)
 |
| Osobno ime: | Hong (宏, hóng)
 |
| Dinastija: | Dinastija Han
 |
| Ime ere: | * Jianning (建寧) 168–172
* Xiping (熹平) 172–178
* Guanghe (光和) 178–184
* Zhongping (中平)  184–189
 |
| Posthumno ime: (puno)  | Xiaoling (孝靈, xiào líng)
doslovno: "sinovski i nebrižan"

 |

**Car Ling od Hana**, trad. kin. **漢靈帝;**, poj. kin. **汉灵帝**, py. **hàn líng dì**, wg. **Han Ling-ti**, (156 – 13. maj 189) je bio kineski car iz dinastije Han. Bio je šukunuk cara Zhanga. Najpoznatiji je po tome što je za vrijeme njegove vladavine izbio veliki ustanak Žutih turbana.

Vladavinu cara Linga je obilježila dominacija korumpiranih eunuha na carskom dvoru i u državnoj upravi. Među njima se istakao Zhang Rang čija je klika od godine 168. uspjela u potpunosti potisnuti uticaj Dou Wua, oca carice majke Dou te njegovog glavnog saveznika, konfucijanskog učenjaka Chen Fan (陳蕃). Čak i kada je car Ling odrastao, to se nije promijenilo, s obzirom da ga nisu zanimali državni poslovi, nego se odao ženama i rasklalašenom životu. U međuvremenu su korumpirani i pohlepni državni službenici nametali sve veće poreze seljacima, izazivajući sve više protesta, a na kraju i oružanih pobuna. Car Ling je svemu tome dodatno doprinio prodajući državne službe za novac.

Zbog svega toga, posljednjih pet godina Lingove vladavine je obilježio ustanak Žutih turbana koji je, iako vojnički neuspješan, značajno oslabio dotadašnji autoritet dinastije i centralne vlasti, a što su iskoristili ambiciozni lokalni i regionalni vojni komandanti, kasniji gospodari rata. Nakon njegove smrti 189. jedan od njih, Dong Zhuo je preuzeo vlast u carskoj prijestolnici, učinivši Lingovog sina i nasljednika Xiana najobičnijom marionetom. Lingovu izuzetno lošu reputaciju su potvrdili i njegovi suvremenici, s obzirom da mu je dano posthumno ime "nebrižan", što je predstavljalo presedan u dotadašnjoj kineskoj historiji. Za njegovu smrt se službeno uzima da predstavlja početak kraja dinastije Han, odnosno početak perioda koji će završiti podjelom Kine na Tri kraljevstva.

## Reference

|  |
| --- |
| Car Ling od Hana**Kuća LiuRođen/a:** 156  **Umro/la:** 189 |
| Kraljevske titule
 |
| Prethodi: **Car Huan od Hana** | **Car Kine** 168–189 *Carica majka Dou*  *(168–172)* | Slijedi: **Princ od Hongnonga** |
# Princ od Hongnonga

| Princ od Hongnonga
 |
| --- |
| Rođenje i smrt: | 176–190
 |
| Ime porodice: | Liu (劉; liú)
 |
| Osobno ime: | Bian (辯, biàn)
 |
| Dinastija: | Han
 |
| Posthumno ime: (puno)  | Princ Huai od Hongnonga doslovno: "ljubazan ali umro mlad"
 |

**Prince od Hongnong** (176-190) (pojednostavljeni kineski: 弘农王; tradicionalni kineski: 弘農王; pinyin: *Hóngnóng Wáng*; također prevođen i kao "Kralj od Hongnonga"), je bio kineski car, pretposljednji iz dinastije Han. Vladao je kratko zbog čega je poznat i kao "Car Han Shao" (doslovno "mladi car"), što je titula koju je dijelio sa drugim carevima iste dugovječnosti. Bio je sin car Linga i na prijestolje došao nakon očeve smrti 189. Njegovu nominalnu vladavinu je obilježio sukob između njegovog strica He Jina i moćnih dvorskih eunuha, koji je eskalirao u masovno krvoproliće. To je iskoristio ambiciozni vojni komandant Dong Zhuo koji je zauzeo carsku prijestolnicu, svrgnuo princa, na njegovo mjesto postavio mlađeg brata Xie, poznatog kao car Xian, a sebe instalirao kao kancelara. Kada su se sljedeće godine protiv Donga ujedinili ostali gospodari rata, Dong je, kako bi osigurao svoj položaj, dao princa otrovati.

## Povezano

* Tri kraljevstva
* Ličnosti Tri kraljevstva
* *Zapisi Tri kraljevstva*
* *Romansa Tri kraljevstva*

## Reference

|  |
| --- |
| Car Shao**Kuća LiuRođen/a:** 176  **Umro/la:** 190 |
| Kraljevske titule
 |
| Prethodi: **Car Ling od Hana** | **Car Kine** 189–190 *Carica majka He*  *(189–190)* *He Jin*  *(189)* | Slijedi: **Car Xian od Hana** |
# Ding Yuan

*Ovo je kinesko ime; porodično ime je* Ding*.*
**Ding Yuan** (? -189) je bio kineski vojskovođa i regionalni gospodar rata iz doba kraja dinastije Han. Godine 189. su on i Dong Zhuo zajedno sa svojim trupama pozvani u prijestolnicu Luoyang kako bi regentu He Jinu pomogli da se obračuna sa svemoćnom klikom dvorskih eunuha. Prije nego što je Ding Yuan stigao, eunusi su ubili He Jina izazvavši sveopće krvoproliće u palači i gradu. Dong Zhuo je tamo stigao prije Ding Yuana i počeo "zavoditi red", proglasivši se kancelarom. U Ding Yuanu je vidio suparnika, te ga je odlučio likvidirati. To je učinio nagovorivši Ding Yuanovog vjernog suradnika Lü Bua da prijeđe na njegovu stranu i ubije svog gospodara.

## Povezano

* Popis ličnosti Tri kraljevstva

## Izvori

* Chen Shou (2002). *San Guo Zhi*. Yue Lu Shu She. ISBN 7-80665-198-5.
* Luo Guanzhong (1986). *San Guo Yan Yi*. Yue Lu Shu She. ISBN 7-80520-013-0.
* Lo Kuan-chung; tr. C.H. Brewitt-Taylor (2002). *Romance of the Three Kingdoms*. Tuttle Publishing. ISBN 0-8048-3467-9.
# Dong Zhuo

Dong Zhuo
*Ovo je kinesko ime; porodično ime je* Dong (董)*.*
**Dong Zhuo** (138? - 22. maj 192) je bio kineski vojskovpđa iz vremena kraja Istočne dinastije. Godine 189. je zauzeo prijestolnicu Luoyang, iskoristivši metež nastao smrću cara Linga te sukob frakcije dvorskih eunuha sa ostalim dvorjanima koje je vodio vrhovni komandant He Jin. Dong Zhuo je to iskoristio kako bi svrgnuo cara Shaoa i nametnuo cara Xiana.

Dong Zhuo je nakon toga kao *de facto* vladar Kine došao na zao glas zbog svoje tiranske prirode i velike okrutnosti. Sljedeće godine su regionalni plemići i gospodari rata organizirali vojni pohod protiv Donga, natjeravši da sjedište svoje vlade preseli u Chang'an. Dong Zhuoa je godine 192. ubio njegov usvojeni sin Lü Bu u zavjeri organiziranoj od ministra unutrašnjih posloa Wang Yuna.

## Reference

## Povezano

* Istočna dinastija Han
* Tri kraljevstva
* Ličnosti Tri kraljevstva
* *Zapisi Tri kraljevstva*
* *Romansa Tri kraljevstva*

|  |  |  |
| --- | --- | --- |
| Prethodi:  |  **Kancelar Kine**  189 – 192
 | Slijedi:  **Cao Cao**  |
# Gongsun Du

*Ovo je kinesko ime; porodično ime je* Gongsun*.*
**Gongsun Du** (? -204) bio je kineski vojskovođa i gospodar rata iz doba kraja dinastije Han. Karijeru je započeo početkom 190-ih kada ga je kancelar Dung Zhuo poslao na sjeveroistok tadašnje Kine (u današnju provinciju Lianoning) kako bi proširio granice države, odnosno vodio borbe protiv tadašnjih korejskih država. Gongsun Du je u tome imao uspjeha, ali je isto tako iskoristio relativnu izolaciju svog položaja, izbjegavši uplitanje u sukobe drugih gospodara rata koji su u toba bjesnili u ostatku Kine. Kada je umro 204. naslijedio ga je sin Gongsun Kang koji će dodatno pojačati teritorije pod kontrolom porodice.

## Povezano

* Popis ličnosti Tri kraljevstva
# Gongsun Zan

*Ovo je kinesko ime; porodično ime je* Gongsun*.*
**Gongsun Zan** (? - 199), stilsko ime **Bogui** (伯珪) bio je kineski gospodar rata iz doba kraja dinastije Han. O njegovom ranom životu se malo zna, osim da je bio rodom iz Liaoxia, te da je zajedno sa Liu Beijem studirao kod učenjaka i kasnijeg ministra Liu Zhija. Nakon izbijanja ustanka Žutih turbana, carski komandant He Jin ga je poslao na sjever da guši ustanak, što je Gongsun Zan uspješno obavio. Nakon raspada koalicije protiv Dong Zhuoa, odnosno početka neprijateljstava između Yuan Shaoa i njegovog brata Yuan Shua, Gongsun Zan se priključio Yuan Shuu, odnosno otpočeo dugogodišnji sukob sa Yuan Shaom, koji je 199. završio porazom u bitci kod Yijinga. Nakon njega je Gongsun Zan izvršio samoubistvo, ubivši i svoju suprugu. Iste godine je ubijen i njegov sin Gongsun Xu.

## Povezano

* Popis ličnosti Tri kraljevstva
# Guo Si

| Guo Si
 |
| --- |
| Tradicionalni kineski
 |  郭汜  |
| Pojednostavljeni kineski
 |  郭汜  |
|

| proširiTransliteracije
 |
| --- |

 |

*Ovo je kinesko ime; porodično ime je* Guo (郭)*.*
**Guō Sì** (146 – 197), također poznat i kao Guo Duo (郭多) bio je kineski vojskovođa i gospodar rata u vrijeme kraja dinastije Han. Bio je rodom iz provincije Liang te se priključio gospodaru rata Dong Zhuou čiji je postao vjeran suradnik i pomoćnik. Sudjelovao je u mnogim Dongovim pohodima, a nakon što je Dong sjedište svoje nominalne carske vlade smjestio u Chang'an, došao je pod vlast Dongovog zeta. Nakon Dongove smrti je postao jednim od de facto regenata cara Xiana, držeći ga kao taoca. Međutim, nakon što se posvađao sa drugim regentom Li Jueom, njegov poliožaj je oslabio, te su obojica poraženi od strane Yang Fenga i Dong Chenga, koji su caru pomogli da pobjegne iz prijestolnice. Guo je na kraju izdan i ubijen od strane jednog od svojih potčinjenih generala.

## Izvori

### Napomen

### Knjige

* Wang, Can.*Anal heroja*
* Sima, Guang. *Zizhi Tongjian*
* Chen, Shou. *Zapisi Tri kraljhevstva*

## Povezano

* Tri kraljevstva
* Ličnosti Tri kraljevstva
* *Zapisi Tri kraljevstva*
* *Romansa Tri kraljevstva*
# Kong Rong

*Ovo je kinesko ime; porodično ime je* Kong*.*
**Kong Rong** (153–208) je bio kineski velikodostojnik, pjesnik i gospodar rata iz vremena kraja Istočne dinastije Han. Poznat je i kao potomak Konfucija u 20. generaciji. Tokom karijere je služio kao guverner Kapetanije Beihai (北海, današnji Weifang u Shandong), pa je također poznat kao Kong Beihai. Njegovu vlast je godine 196. prekinula invazija Yuan Tana, zbog čega se sklonio u Xuchangi prešao u službu Cao Caoa, gospodara rata koji je pod svojom kontrolom držao cara Xiana. Zbog sve većeg političkog protivljenja Cao Caou te nakon što ga je u nekoliko navrata javno ponizio, Kong Rong je uhapšen i na kraju pogubljen.

Kong Rong je bio poznat po svojoj dosjetljivosti i rafiniranom književnom stilu, zbog čega je postao članom Sedam učenjaka Jian'ana (建安七子), grupe najpoznatijih književnika svog vremena. Najveći dio njegovog opusa je, međutim, izgubljen. Oni koji su preživjeli se nalaze u kompilacijama sastavljenim u doba dinastije Ming i dinastije Qing.

4-godišnji Kong Rong je također protagonist poučne priče u kojoj se odriče svojih velikih kruški u korist starije i mlađe braće, a koja je postala dijelom *Tri klasika o karakteru*, tekstu koji se u Kini koristi za obrazovanje najmlađih od vremena dinastije Song.

## Povezano

* Popis ličnosti Tri kraljevstva

## Literatura

* Chen Shou (2002). *San Guo Zhi*. Yue Lu Shu She. ISBN 7-80665-198-5.

## Vanjske veze

* The story of Kong Rong from the Association for Asian Research Arhivirano 2011-07-09 na Wayback Machine-u
# Liu Biao

*Ovo je kinesko ime; porodično ime je* Liu (劉)*.*

| Liu Biao
 |
| --- |
| Tradicionalni kineski
 |  劉表  |
| Pojednostavljeni kineski
 |  刘表  |
|

| Transliteracije
 |
| --- |

 |

**Liu Biao** (142 - august 208), stilskim imenom Jingsheng (景升) bio je kineski plemić i velikodostojnik u rodu sa carskom dinastijom Han, poznat kao guverner provincije Jing na kraju vladavine dinastije Han i početku ere Tri kraljevstva.

## Povezano

* Istočna dinastija Han
* Tri kraljevstva
* Popis ličnosti Tri kraljevstva
* *Zapisi Tri kraljevstva*
* *Romansa Tri kraljevstva*

## Familija

* Sinovi
	+ Liu Qi - Liu Biaov najstariji sin. Stupio na stranu Liu Beija nakon što mu je brat imenovan nasljednikom, ali je ubrzo nakon toga umro od bolesti.
	+ Liu Cong - drugi sin Liu Biaoa. Imenovan očevim nasljednikom zalaganjem Cai Mao.
* Nećaci
	+ Liu Pan - Poslan u pohod protiv Sun Cea, ali ga je porazio Sunov vojskovođa Taishi Ci. Kasnije se priključio Liu Beiju na preporuku Huang Zhonga.
	+ Liu Hu - Branio Shaxian od Sun Cea, ali je poražen. Ne zna se kakva mu je bila sudbina.

## Reference
# Liu Yao (gospodar rata)

*Ovo je kinesko ime; porodično ime je* Liu*.*
**Liu Yao** (157 - 198), stilsko ime **Zhengli**, bio je kineski velikodstojnik iz doba kraja dinastije Han. Bio je guverner oblasti Jiangdong, kojom je nakon izbijanja građanskog rata zavladao kao gospodar rata. Kineski izvori ga opisuju kao savjesnog birokrata i sposobnog vladara, ali posve lišenog vojničkih sposobnosti. To je iskoristio gospodar rata Sun Ce koji je napao i osvojio njegovu teritoriju.

## Povezano

* Popis ličnosti Tri kraljevstva
# Liu Yu (gospodar rata)

*Ovo je kinesko ime; porodično ime je* Liu*.*

| Liu Yu
 |
| --- |
| Tradicionalni kineski
 |  劉虞  |
| Pojednostavljeni kineski
 |  刘虞  |
|

| proširiTransliteracije
 |
| --- |

 |

**Liu Yu** (? - 193) je bio kineski političar i vojskovođa iz doba kraja dinastije Han. Bio je u dalekom srodstvu sa dinastijom Han. Za vrijeme pohod protiv pohoda protiv Dong Zhua koalicija gospodara rata ga je zamolila da se proglasi za cara, ali je on to odbio. Nešto kasnije ga je ubio gospodar rata Gongsun Zan, lažno ga optuživši da je htio prigrabiti prijestolje.

U *Romansi Tri kraljevstva* je Liu Yu opisan kao guverner provincije You za vrijeme ustanka Žutih turbana zaslužan za okupljanje dobrovoljaca - kasnijih gospodara rata kao što su Liz Bei, Guan Yu i Zhang Fei.

## Povezano

* Popis ličnosti Tri kraljevstva